Document ID: 32005D0787

ODLOČBA KOMISIJE
z dne 11. novembra 2005
o spremembi Odločbe 97/569/ES glede vključitve obrata v Južni Afriki na začasne sezname obratov v tretjih državah, iz katerih države članice dovolijo uvoz mesnih izdelkov
(notificirano pod dokumentarno številko K(2005) 4283)
(Besedilo velja za EGP)
(2005/787/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 95/408/ES z dne 22. junija 1995 o pogojih za sestavo začasnih seznamov obratov tretjih držav, iz katerih države članice lahko uvažajo nekatere proizvode živalskega izvora, ribiške proizvode ali žive školjke (1), in zlasti člena 2(1) in (4) Odločbe,
ob upoštevanju naslednjega:
(1)
Začasni seznami obratov tretjih držav, iz katerih države članice dovoljujejo uvoz mesnih izdelkov, so bili sestavljeni z Odločbo Komisije 97/569/ES (2).
(2)
Južna Afrika je predložila ime enega obrata, ki proizvaja mesne izdelke, za katerega odgovorni organi potrjujejo, da ustreza predpisom Skupnosti.
(3)
V skladu s tem je treba navedeni obrat vključiti v sezname, sestavljene z Odločbo 97/569/ES.
(4)
Ker pregledi zadevnega obrata na kraju samem še niso bili izvedeni, za uvoz iz tega obrata ne velja zmanjšana pogostnost fizičnih pregledov v skladu z Direktivo Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav (3).
(5)
Odločbo 97/569/ES je zato treba ustrezno spremeniti.
(6)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga I k Odločbi 97/569/ES se spremeni v skladu s Prilogo k tej odločbi.
Člen 2
Ta odločba se uporablja od 15. novembra 2005.
Člen 3
Ta odločba je naslovljena na države članice.
V Bruslju, 11. novembra 2005

Labels: 0
3
17
18